ΑΠΟΦΑΣΕΙΣ
Αριθμ. 4844
Τροποποίηση της υπ’ αρ. 18306/03.09.2024 απόφασης του Πρύτανη του Πανεπιστημίου Κρήτης
περί καθορισμού των τομέων ευθύνης, μεταβίβασης αρμοδιοτήτων στους τέσσερις (4) Αντιπρυτά-
νεις του Πανεπιστημίου Κρήτης και καθορισμού
της σειράς αναπλήρωσης του Πρύτανη από τους
Αντιπρυτάνεις (Β’ 5137, διόρθωση σφάλματος
Β’5298).
Ο ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
1. Τον ν. 4957/2022 «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 2
του άρθρου 15, όπως τροποποιήθηκε με το άρθρο 44
του ν. 5094/2024 (Α’ 39).
2. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
3. Το Κεφάλαιο ΙΑ’ «Ψηφιακή Διαφάνεια - Πρόγραμμα
Διαύγεια» (άρθρα 75-83) του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
4. Τα άρθρα 8 και 9 του Κώδικα Διοικητικής Διαδικασίας (ν. 2690/1999, Α’45).
5. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159), όπως τροποποιήθηκε
και συμπληρώθηκε με το ν.δ. 114/1974 (Α’ 310) και τον
ν. 259/1976 (Α’ 25), το π.δ. 296/1973 «Περί καθορισμού
του τίτλου και της έδρας του εν Κρήτη ιδρυθέντος Πανεπιστημίου» (Α’ 239), καθώς και τη λοιπή νομοθεσία περί
ιδρύσεως του Πανεπιστημίου Κρήτης και μετονομασίας
των ακαδημαϊκών μονάδων αυτού.
6. Την υπ’ αρ. 7872/12.04.2024 διαπιστωτική πράξη του
Πρύτανη του Πανεπιστημίου Κρήτης «Εκλογή Πρύτανη
και ορισμός τεσσάρων (4) Αντιπρυτάνεων του Πανεπιστημίου Κρήτης» με θητεία έως 31.08.2028 (Υ.Ο.Δ.Δ. 377,
διόρθωση σφάλματος Υ.Ο.Δ.Δ. 411).
7. Την υπ’ αρ. 18306/03.09.2024 (Β’ 5137, διόρθωση
σφάλματος Β’5298) απόφαση του Πρύτανη περί καθορισμού των τομέων ευθύνης, μεταβίβασης αρμοδιοτήτων
στους τέσσερις (4) Αντιπρυτάνεις του Πανεπιστημίου
Κρήτης και καθορισμού της σειράς αναπλήρωσης του
Πρύτανη από τους Αντιπρυτάνεις.
8. Το γεγονός ότι από την εφαρμογή των διατάξεων της
παρούσας απόφασης δεν προκαλείται επιπλέον δαπάνη
σε βάρος του κρατικού προϋπολογισμού ή του τακτικού
προϋπολογισμού του Πανεπιστημίου Κρήτης.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζει:
Την τροποποίηση της υπ’  αρ. 18306/03.09.2024
(Β’ 5137, διόρθωση σφάλματος Β’5298) απόφασης του
Πρύτανη του Πανεπιστημίου Κρήτης περί καθορισμού
των τομέων ευθύνης, μεταβίβασης αρμοδιοτήτων στους
τέσσερις (4) Αντιπρυτάνεις του Πανεπιστημίου Κρήτης
και καθορισμού της σειράς αναπλήρωσης του Πρύτανη
από τους Αντιπρυτάνεις, ως ακολούθως:
Η υποπαρ. ΙΙ της παρ. Α αντικαθίσταται ως εξής:
«ΙΙ. Στον Αντιπρύτανη, Αναπληρωτή Καθηγητή του
Τμήματος Οικονομικών Επιστημών της Σχολής Κοινωνικών Επιστημών Γεώργιο Σταματόπουλου του Κωνστα-
ντίνου με αριθμό δελτίου ταυτότητας (Α.Δ.Τ.: ΑΚ 586399),
ανατίθενται οι τομείς Οικονομικών και Υποδομών και
μεταβιβάζονται οι εξής αρμοδιότητες:
1. Η κατάρτιση σε συνεργασία με τον Πρύτανη του
προϋπολογισμού του Ιδρύματος (τακτικός προϋπολογισμός, προϋπολογισμός δημοσίων επενδύσεων και
Εθνικού Προγράμματος Ανάπτυξης) καθώς και των
αναμορφώσεων τους.
2. Η κατάρτιση σε συνεργασία με τον Πρύτανη του
τελικού οικονομικού απολογισμού και του ισολογισμού
του Πανεπιστημίου Κρήτης.
3. Η υπογραφή όλων των εγγράφων που απαιτούνται για την εκτέλεση των αποφάσεων των αρμοδίων
οργάνων, που αφορούν τη διεξαγωγή κάθε είδους διαγωνιστικής διαδικασίας για τη σύναψη δημόσιων συμ-
βάσεων με σκοπό την προμήθεια ειδών, μίσθωση ακινήτων και την παροχή υπηρεσιών ή την εκτέλεση έργων
ή μελετών, εφόσον οι δαπάνες βαρύνουν τον τακτικό
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
17 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1270
18.03.2025 08:16:45
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1270/17.03.2025
προϋπολογισμό ή το ΕΠΑ του Α.Ε.Ι. και υπερβαίνουν το
όριο της αξίας δαπανών που έχει ανατεθεί στον Πρύτανη του Α.Ε.Ι., σύμφωνα με την περ. ζ’ της παρ. 1 του
άρθρου 15 του ν. 4957/2022, καθώς και την εκτέλεση
έργων και μελετών για την αναβάθμιση των υποδομών
και του εξοπλισμού των ακαδημαϊκών μονάδων και λοιπών ακαδημαϊκών και ερευνητικών δομών του Α.Ε.Ι. στο
πλαίσιο υλοποίησης του στρατηγικού σχεδίου του Α.Ε.Ι.
και την εκτέλεσή τους, έως την ολοκλήρωση (ενδεικτικά:
διακηρύξεις, προκηρύξεις, περιλήψεις Δημόσιων Διαγωνισμών, διευκρινήσεις επί ερωτημάτων, προσκλήσεις
υποβολής δικαιολογητικών, συμβάσεις κ.λπ.), εκτός της
Σύμβασης Σύμπραξης και των παρεπόμενων συμβάσεων αυτής που αφορούν το έργο με τίτλο: «Μελέτη,
Κατασκευή, Χρηματοδότηση, Λειτουργία και Συντήρηση Φοιτητικών Εστιών του Πανεπιστημίου Κρήτης, με
Σύμπραξη Δημοσίου και Ιδιωτικού Τομέα (Σ.Δ.Ι.Τ.)».
4. Η εισήγηση για την συγκρότηση των πάσης φύσεως
επιτροπών, όπως τεχνικών προδιαγραφών, διενέργειας
και αξιολόγησης, παρακολούθησης και παραλαβής, και
η έγκριση των πρακτικών τους για διαγωνιστικές διαδικασίες για τις οποίες έχει αρμοδιότητα, σύμφωνα με
την περ. 3.
5. Η υπογραφή διαβιβαστικών εγγράφων προς τον
τύπο για δημοσίευση προκηρύξεων, διαγωνισμών, τεχνικών έργων και μελετών καθώς και των εγγράφων με
τα οποία ανακοινώνεται στους ενδιαφερόμενους η κατακύρωση των διαγωνισμών, σε εκτέλεση αποφάσεων
των αρμοδίων οργάνων.
6. Η εποπτεία της Διεύθυνσης Τεχνικών Έργων και
της Υποδιεύθυνσης Τεχνικών Έργων του Πανεπιστημίου Κρήτης.
7. Η παρακολούθηση των εκθέσεων του Τεχνικού
Ασφαλείας του Πανεπιστημίου Κρήτης και ο έλεγχος
των συμμορφώσεων του Ιδρύματος στις υποδείξεις/
συστάσεις του.
8. Η κατάρτιση σε συνεργασία με τον Πρύτανη και τον
Εκτελεστικό Διευθυντή των προγραμματικών συμφωνιών του άρθρου 15 του ν. 4653/2020 (Α’ 12) με το Υπουρ-
γείο Παιδείας, Θρησκευμάτων και Αθλητισμού, για τον
τομέα ευθύνης του.
9. Η υλοποίηση και παρακολούθηση των έργων του
Ιδρύματος που πραγματοποιούνται με τη Σύμπραξη
Δημόσιου και Ιδιωτικού Τομέα (Σ.Δ.Ι.Τ.), όπως του έργου «Μελέτη, Κατασκευή, Χρηματοδότηση, Λειτουργία
και Συντήρηση Φοιτητικών Εστιών του Πανεπιστημίου
Κρήτης, με Σύμπραξη Δημοσίου και Ιδιωτικού Τομέα
(Σ.Δ.Ι.Τ.)».
10. Τα θέματα καθαριότητας, φύλαξης και σίτισης του
Ιδρύματος όσον αφορά στο οικονομικό σκέλος αυτών.
11. Τα θέματα που αφορούν στον προγραμματισμό και
την ανέγερση νέων κτιριακών εγκαταστάσεων την προώθηση της βιώσιμης ανάπτυξης, των δικτύων υποδομής,
καθώς και των σχετικών τεχνικών έργων και μελετών, συμπεριλαμβανομένου και του σχεδιασμού και εποπτείας
των κατασκευών και τεχνικών έργων που εντάσσονται
στο Εθνικό Στρατηγικό Πλαίσιο Αναφοράς (ΕΣΠΑ), στο
Πρόγραμμα Δημοσίων Επενδύσεων και στην Ευρωπαϊκή
Τράπεζα Επενδύσεων.
12. Η προετοιμασία και η υποβολή εισηγήσεων προς
τα αρμόδια όργανα διοίκησης του Ιδρύματος για κάθε
θέμα της αρμοδιότητάς του.
Κατά τα λοιπά, η υπ’ αρ. 18306/03.09.2024 απόφαση
του Πρύτανη περί καθορισμού των τομέων ευθύνης, μεταβίβασης αρμοδιοτήτων στους τέσσερις (4) Αντιπρυ-
τάνεις του Πανεπιστημίου Κρήτης και καθορισμού της
σειράς αναπλήρωσης του Πρύτανη από τους Αντιπρυτάνεις (Β’ 5137, διόρθωση σφάλματος Β’5298), παραμένει
ως έχει.
Η ισχύς της παρούσας απόφασης άρχεται από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 6 Μαρτίου 2025
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20250201270.pdf | Tokens: 6865]